Kamenní strážcovia 3. - Slámka, Miroslav slovenský autor, popularizátor slovenských hradov (Slovenský skauting Bratislava, 2012)
Dlho očakávaný, v poradí tretí, diel tematicky zameranej publikácie organicky nadväzuje na predchádzajúce časti Kamenných strážcov, ktoré u čitateľov zožali nečakaný a zaslúžený úspech. Ich autor, známy publicista a popularizátor slovenských hradov, Miroslav Slámka, v poslednom dieli sústredil pozornosť na ďalších 18 hradných lokalít, ktorými dopĺňa celkový počet 60 vybraných najpútavejších hradných zrúcanín z celého územia Slovenska. V prehľadných a jednotne koncipovaných kapitolách sa čitateľovi otvárajú skryté labyrinty zabudnutej histórie týchto kamenných svedkov našej pohnutej histórie. Ich zaniknutá podoba a stavebné premeny sa odkrývajú prostredníctvom fundovaných textov renomovaných výskumníkov a precízne spracovaných grafických rekonštrukcií. Nechýbajú ani autentické historické vyobrazenia a portréty jednotlivých majiteľov hradov, ktoré nás pútavo vťahujú do atmosféry vzdialenej minulosti. Široké spektrum informácií dopĺňajú aj obľúbené povesti spracované Agátou Petrakovičovou, ktoré dávajú nádej uspokojiť aj mladších čitateľov.
Keywords: Príbehy a osudy zrúcanín slovenských hradov; slovenská literatúra; regionálna geografia; povesti o hradoch; hrady; kultúrne pamiatky; Slovensko; populárno-náučné publikácie